આરોગ્યની દ્રષ્ટિએ: આરોગ્યની દ્રષ્ટિએ વૃશ્ચિક રાશિમાં જાતકો માટે સંવત ૨૦૭૨નું નવું વર્ષ કોઈ મોટી બીમારી કે અકસ્માતના યોગ નથી સૂચવતું, પરંતુ માનસિક તણાવનો વધુ યોગ બતાવે છે. આ વર્ષ દરમિયાન શનિ મહારાજની પનોતીનો બીજો તબક્કો લોખંડના પાયે હોવાથી શારીરિક અને માનસિક શ્રમનો યોગ વધુ બતાવે છે. વર્ષના આરંભે ફેબ્રુઆરી સુધી દરેક કાર્ય વિલંબથી થતાં તમે વધુ થાક અનુભવશો. ફેબ્રુઆરીના મધ્ય ભાગથી માર્ચનો મધ્ય ભાગ તથા ઓગસ્ટથી સપ્ટેમ્બર દરમિયાન નકારાત્મક વિચારો કરતા થઈ શકો. તેમાં ધ્યાન રાખવું. હનુમાન ચાલીસાના પાઠ વધુમાં વધુ કરશો તો લાભ થશે.